เรื่องร้องเรียน: ระหว่างซอยหัวหมา19 กับหัวหมาก21 บนทางเท้ามีคราบน้ำมันหมู มีกลิ่นเหม็นจากน้ำมันบนพื้นผิวทางเท้าจากร้านค้า และลื่นจากน้ำมันเวลาฝนตก
การดำเนินการของเจ้าหน้าที่: สำนักงานเขตบางกะปิ โดยฝ่ายเทศกิจ ได้ลงพื้นที่ตรวจสอบกรณีดังกล่าวแล้ว ขณะตรวจสอบไม่พบมีคราบน้ำมันหมูสกปรกบริเวณทางเท้าแต่อย่างใด โดยทางร้านแจ้งว่า คราบสกปรกเป็นน้ำที่ไหลมาทางท่อจากบ่อพักรวมของร้านค้า เนื่องจากท่ออุดตัน แต่ปัจจุบันได้ดำเนินการแก้ไข โดยการลอกท่อใหม่และล้างทำความสะอาดทางเท้าบริเวณที่มีคราบน้ำสกปรกเรียบร้อยแล้ว อย่างไรก็ดีจักได้ให้เจ้าหน้าที่คอยติดตามตรวจสอบและกวดขันอย่างต่อเนื่อง เพื่อบังคับการให้เป็นไปตามกฎหมาย และเพื่อบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอบคุณเจ้าหน้าที่เขตบางกะปิที่ให้ความสนใจในปัญหาที่เกิดขึ้น และช่วยดำเนินการ ขอเป็นกำลังใจให้ในการปฏิบัติหน้าที่เดื่อประชาชนต่อไป
พื้นที่: แขวงหัวหมาก เขตบางกะปิ กรุงเทพมหานคร